বাচ্চারা প্রায়ই মিথ্যে কথা বলে থাকে। বাবা-মায়েরা তাদের শাসনও করেন তাদের ভুলের জন্য। মাঝে মধ্যে মারধরও করে থাকেন। তবে ভুল শুধরোতে এমন শাস্তি হয়তো কেউ পায় না। মিথ্যকথা বলার শাস্তি হিসেবে বেঙ্গালুরুর এক বাসিন্দা তাঁর ছেলেকে নির্মমভাবে মারছে— এমনটাই প্রকাশ্যে এসেছে ভাইরাল হওয়া একটি ভিডিওয়।
মহেন্দ্র নামে বছর তিরিশের ঐ ব্যক্তি মিথ্যেকথা বলার জন্য তাঁর ছেলেকে বেল্ট দিয়ে মারে। ছেলের ক্ষমা চাওয়াতেও থেমে যায়নি বাবা। প্রখমে খাটে আছড়ে ফেলে এবং পরে বেধড়ক লাথি মারতে থাকে সে তার ১০ বছরের ছেলেকে। প্রতিবাদ করতে অক্ষম শিশুর মা দরজায় দাঁড়িয়ে পুরো ঘটনাটি ফোনে রেকর্ড করে নেন।

ঘটনাটি প্রায় দু’ই মাস আগের। সম্প্রতি বাচ্চাটির মা ফোনটি সার্ভিসিং-এ দেন। সেখানকার লোকেরা ভিডিওটি দেখে একটি এনজিও-তে খবর দেন এবং ভিডিওটি সোশ্যাল মিডিয়ায় শেয়ার করেন।
জুভেনাইল জাস্টিস আইনের ৮২ নং ধারা, ইন্ডিয়ান পেনাল কোড্র ৩২৩ এবং ৫০৬ নং ধারা অনুযায়ী লিখিত অভিযোগ দায়ের হয়েছে মহেন্দ্রর নামে। শনিবার সকালে কেঙ্গরি থানার পুলিশ গ্রেফতার করেছে তাকে।